作者：立斋
词牌/韵律：沁园春

paragraphs: 表表耆英，松柏贞刚，冰霜洁清。
正持囊紫禁，急流勇退，步角巾绿野，闲处安身。
里社鸡豚，家山猿鹤，物我相忘法从荣。
东溪畔，似非熊尚父，在渭之滨。
闲来袖手梅亭。
似桃李纷纷谷自春。
算高风难进，缙绅楷式，颓波立，乡曲仪刑。
厚德清名，疏星碧落，屈指如公今几人。
无他祝，但似山难老，镇压嚣尘。